### | | | | --- | --- | | | | | --- | | **Byråd** 26. februar 2019 Sagsnr. 710-2018-53658 Dok.nr. 710-2019-37021 Jan Henriksen | | 23.                 Hadsten Boligforening - Ansøgning om kommunal garanti ved optagelse af lån - Åbent

###

|  |  |
| --- | --- |
| Tidl. politisk behandling | BY, 20.12.11, pkt. 177, BY, 28.08.12, pkt. 130 |
| Forventet sagsgang | ØK, BY |
| Lovgrundlag | Almenboligloven  Bekendtgørelse om kommunernes låntagning og meddelelse af garantier |

###

**SAGENS INDHOLD**

Byrådet skal i denne sag tage
stilling til ansøgning fra [adresse] om kommunal garanti til
optagelse af ustøttet kreditforeningslån på 5,5 mio. kr. samt godkendelse af
den deraf følgende huslejeforhøjelse. Lånet skal anvendes til finansiering af
nye køkkener i boligforeningens afdeling 24.

Afdeling 24 består af i alt 175
boliger, som er beliggende på fem forskellige adresser i Hadsten. Boligerne er
taget i brug fra 1990 til 2003. I 2011 besluttede beboerne i afdelingen, at
lejerne i Toftevænget, [adresse] og Ved [adresse] kunne få udskiftet køkkener
finansieret via en stigning i huslejen. Det drejede sig om i alt 126 boliger.
Byrådet godkendte i den forbindelse huslejestigningen og gav året efter en
kommunal garanti på 2 mio. kr. til optagelse af lån til finansiering af første
etape af renoveringsarbejdet. Der er nu udskiftet køkken i 70 af boligerne.

På ordinært afdelingsmøde i
september 2018 besluttede beboerne at udvide muligheden for udskiftning af
køkkener, så det også indebærer de boliger som afdelingen har beliggende i
[adresse].

I 2023 vil de 17 boliger på
[adresse] være 20 år gamle, og Hadsten Boligforening forventer, at det til
den tid besluttes, at disse boliger også omfattes af muligheden for udskiftning
af køkken.

Boligforeningen har søgt om at
optage et nyt realkreditlån til finansiering af køkkenudskiftningerne i resten
af afdeling 24, herunder boligerne på [adresse]. BRF Kredit vil bevilge
lånet på betingelse af, at Favrskov Kommune stiller garanti. Lånet vil blive
udbetalt i etaper i takt med at køkkenerne renoveres.

Afdelingens henlæggelser
finansierer 25 % af udgifterne til de nye køkkener. Den forventede
gennemsnitlige huslejestigning, efter tilskud fra henlæggelserne, bliver på 350
kr. pr. måned for familieboligerne og 250 kr. pr. måned for ungdomsboligerne. Det
betyder, at huslejestigningen i en familiebolig vil ligge på mellem fem og otte
procent, og i ungdomsboligerne vil den ligge på ca. 12 procent. En
gennemsnitlig 4-værelses familiebolig vil komme til at koste 6.661 kr. pr.
måned i husleje efter udskiftning af køkken.

**VURDERING**

Regnskab 2017 for Hadsten Boligforening udviser et overskud
på 115.020 kr. For afdeling 24 viser regnskab 2017 et overskud på 690.423 kr.
Revisionsprotokollatet i forbindelse med årsregnskabet har ikke givet anledning
til bemærkninger.

Afdelingen har en årlig husleje på 809 kr. pr. m2,
hvilket svarer til det gennemsnitlige niveau for familieboliger i [adresse]
Kommune.

Udskiftning af køkkenet sker kun hos de lejere, som selv
ønsker det, eller når et lejemål fraflyttes. Det er kun i disse tilfælde, at
der pålægges lejeren en huslejeforhøjelse.

Job og Økonomi vurderer, at der ikke vil være problemer med
at genudleje boligerne ved fraflytning, idet der er tale om en forbedring af
lejemålet. Herudover er det boligorganisationens mest attraktive afdeling, hvor
der typisk er en ventetid på 5-6 år.

På baggrund af ovenstående anbefaler Job og Økonomi, at
kommunen stiller en garanti på op til 5,5 mio. kr. og godkender den
individuelle huslejeforhøjelse.

**ØKONOMI**

De kommunale garantier, som udstedes med hjemmel i
almenboligloven, medregnes jf. lånebekendtgørelsen, ikke i kommunens låneramme,
hvorfor der ikke skal deponeres.

Som indirekte økonomisk påvirkning, vil Favrskov Kommune i
nogle tilfælde kunne komme til at betale mere i boligstøtte på grund af
huslejestigningen.

**INDSTILLING**

Direktøren for Job og Økonomi indstiller til Byrådet:

1.
At kommunen stiller garanti for optagelse
af lån på 5,5 mio. kr. i afdeling 24.

2.     At de individuelle huslejestigninger som følge af
udskiftning af køkken godkendes.

**BESLUTNING**

***Økonomiudvalget, 19. februar 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Ansøgning fra Hadsten Boligforening | 710-2019-11535 |